Τάγμα του Αγίου Γεωργίου (Ρωσική Ομοσπονδία)

Το Τάγμα του Αγίου Γεωργίου (ρωσ. орден Святого Георгия) αποτελεί το πιο υψηλό στρατιωτικό παράσημο της Ρωσικής Ομοσπονδίας από τις 8 Αυγούστου 2000.

Ιστορία
Η πρώτη σκέψη για την αναβίωση του τσαρικού Τάγματος του Αγίου Γεωργίου έγινε το 1991, μετά την κατάρρευση του πραξικοπήματος της συντηρητικής πτέρυγας του ΚΚΣΕ τον Αύγουστο του 1991, με σκοπό να βραβευθούν οι υπερασπιστές του Λευκού Οίκου (της έδρας της ρωσικής ομοσπονδιακής κυβέρνησης), αλλά αργότερα αποφάσισαν να τους βραβεύσουν με το ειδικό Μετάλλιο «Για την άμυνα της Ελεύθερης Ρωσίας».

Το 1992, μετά την πτώση της ΕΣΣΔ, οι ανεξάρτητες διάδοχες δημοκρατίες, συμπεριλαμβανομένης και της Ρωσίας, δημιούργησαν δικά τους ομοσπονδιακά βραβεία. Με διάταγμα του Ανώτατου Σοβιέτ της Ρωσικής Ομοσπονδίας № 2424-1 από τις 2 Μαρτίου 1992, αποφασίστηκε να διατηρηθούν μεν ορισμένα σοβιετικά βραβεία, δόθηκε δε διαταγή να δημιουργηθεί νέα έκδοση του Τάγματος του Αγίου Γεωργίου, του πλέον γνωστού στρατιωτικού βραβείου της Ρωσικής Αυτοκρατορίας. Αλλά, τον Οκτώβριο του 1993, εξαιτίας της διαμάχης μεταξύ του τότε προέδρου της Ρωσίας, Μπορίς Γιέλτσιν και του Ανώτατου Σοβιέτ, οι εργασίες για την επαναφορά του Τάγματος του Αγίου Γεωργίου αναβλήθηκαν μέχρι το 2000.

Στις 8 Αυγούστου 2000, σύμφωνα με το Διάταγμα του Προέδρου της Ρωσικής Ομοσπονδίας № 1463, υπογράφτηκαν οι κανονισμοί απονομής του νέου βραβείου, αλλά μέχρι το 2008 δεν διεξήχθη καμία απονομή του βραβείου αυτού. Αιτία για αυτό αποτέλεσε ο κανονισμός, ο οποίος έμοιαζε με αυτόν του Τάγματος του Αγίου Γεωργίου στην Ρωσική Αυτοκρατορία, ο οποίος έλεγε πώς το βραβείο δινόταν για την άμυνα της Ρωσίας κατά την διάρκεια στρατιωτικής επίθεσης από άλλη χώρα. Αλλά, μέχρι αυτή την περίοδο, η Ρωσία δεν συμμετείχε σε κανέναν πόλεμο.

Στις 13 Αυγούστου 2008, ο κανονισμός απονομής του βραβείου άλλαξε και αποφασίστηκε να δίνεται το βραβείο για στρατιωτικές επιχειρήσεις σε άλλα κράτη, οι οποίες να έχουν στόχο την επικράτηση της ειρήνης στον κόσμο. Στις 18 Αυγούστου 2008, ο τότε Πρόεδρος της Ρωσικής Ομοσπονδίας, Ντμίτρι Μεντβέντεφ δήλωσε: 
«Αυτό το βραβείο επανήλθε το 2000 για αυτούς, οι οποίοι συμμετείχαν ενεργά στην προστασία της Ρωσίας και άλλων χωρών. Αλλά, με στόχο της επικράτησης των δοξασμένων παραδόσεων του Τάγματος του Αγίου Γεωργίου, αποφάσισα να απονέμεται αυτό το βραβείο για την βοήθεια στην προσπάθεια επικράτησης της ειρήνης στην Ρωσία και σε άλλες χώρες.»

Απονομές
Ο πρώτος βραβευθέντας με το Τάγμα του Αγίου Γεωργίου Δ' Τάξεως, στις 18 Αυγούστου 2008, έγινε ο Διοικητής των Σωμάτων του Βόρειου Καυκάσου, ο αντιστράτηγος Σεργκέι Αφανάσεβιτς Μακάροφ για την συμμετοχή στον πόλεμο της Νότιας Οσετίας. 

Για την συμμετοχή στον πόλεμο της Νότιας Οσετίας, ο δεύτερος βραβευθέντας με το Τάγμα του Αγίου Γεωργίου Δ' Τάξεως, στις 1 Οκτωβρίου 2008, έγινε ο Ανατόλι Βιτσισλάβοβιτς Λέμπεντ, ο οποίος είχε λάβει τον τίτλο του Ήρωα της Ρωσικής Ομοσπονδίας.

Σύμφωνα με κάποιες πηγές είναι γνωστό, πώς με το Τάγμα του Αγίου Γεωργίου Δ' Τάξεως βραβεύθηκαν ο αντιστράτηγος Βλαντιμίρ Ανατόλιεβιτς Σαμάνοφ και ο υποστράτηγος Μιχαήλ Ιβάνοβιτς Ουράσοφ

Κανονισμός

Ταινίες

  — Τάγμα του Αγίου Γεωργίου Α' Τάξεως

  — Τάγμα του Αγίου Γεωργίου Β' Τάξεως 

  — Τάγμα του Αγίου Γεωργίου Γ' Τάξεως

  — Τάγμα του Αγίου Γεωργίου Δ' Τάξεως

Βραβευμένοι

Β' Τάξη 

 № 002 — Νικολάι Εγκόροβιτς Μακάροφ
 № 003 — Αλέξανδρος Νικολάεβιτς Ζέλιν
 № 004 — Βλαντιμίρ Ανατόλεβιτς Μπολντίρεφ

Δ' Τάξη 

 № 002 — Σεργκέι Αφανάσεβιτς Μακάροφ
 № 003 — Ανατόλι Βιτσισλάβοβιτς Λέμπεντ
 № 004 — άγνωστος
 № 005 — άγνωστος
 № 006 — Βλαντιμίρ Ανατόλεβιτς Σαμάνοφ
 № 007 — Μιχαήλ Ιβάνοβιτς Ουράσοφ

Δείτε επίσης

Τάγμα του Αγίου Γεωργίου

Παραπομπές

Εξωτερικοί σύνδεσμοι

 Орден Святого Георгия на сайте statesymbol.ru
 Иванов И. Б. Федот, да не тот. Или комментарий к «возрождению» в Российской Федерации ордена Святого Георгия // «Вестник РОВС» № 1-2, 2001 г.

Ρωσικά βραβεία
Ρωσικές τιμητικές διακρίσεις
Τιμητικές διακρίσεις